**CONTRACT DE PARTENERIAT**

**privind efectuarea stagiilor de practică**

**în cadrul programelor de studii universitare de licență şi master**

**Nr………… /….…2015**

**Art. 1: Pârțile contractante**

**Academia de Studii Economice din Bucureşti,** cu sediul în Piaţa Romană nr. 6, sector 1, cod poştal 010374,tel: 021-3191900, 021-3192023 fax: 021-3191899, 021-3192023, poştă electronică: [rectorat@ase.ro](mailto:rectorat@ase.ro), cod de identificare fiscală 4433775, cont bancar IBAN RO77TREZ701504601X01, deschis la Trezoreria Sectorului 1, reprezentată de prof.univ.dr. **Pavel Năstase**, în calitate de Rector, denumită în continuare **organizator de practica**,

şi

………………………………., cu sediul în ………………………………., nr. …….., sector ………., CUI……………, cont bancar nr. ………………………………, deschis la…………………………………………………….., reprezentată legal de dl/dna ………………………………., în calitate de …………………………., denumită în continuare **partener de practică,** au convenit încheierea prezentului acord cadru al parteneriatului pentru practica studenţilor în cadrul proiectului „InfoStart – Începutul carierei tale în IT” (denumit în continuare InfoStart), proiect cofinanţat din Fondul Social European prin Programul Operaţional Sectorial Dezvoltarea Resurselor Umane 2007-2013, Contract POSDRU/161/2.1/G/138408 cu respectarea următoarelor clauze.

**Art. 2: Obiectul contractului**

(1) Acordul de parteneriat dintre Academia de Studii Economice din Bucureşti, prin Facultatea de Cibernetică, Statistică și Informatică Economică, proiectul POSDRU/161/2.1/G/138408 (numită în continuare **organizator de practică**) şi …………………………….. stabileşte cadrul general în care se vor organiza şi desfăşura stagiile de practică pentru studenţii facultăţii.

(2) Obiectivul general al parteneriatului vizează facilitarea procesului de inserţie pe piaţa muncii a studenţilor prin:

* Creşterea relevanţei rezultatelor învăţării dobândite la locul de muncă prin organizarea unor abordări interactive şi inovatoare de derulare a unui program de stagii de practică pentru specializările: Informatică economică şi Cibernetică Economică care să acopere necesarul de abilităţi şi care să permită aplicarea cunoştinţelor teoretice, în mediul real, asemănător unui loc de muncă.
* Facilitarea tranziţiei de la şcoală la viaţa activă a studenţilor prin participarea la programe inovatoare de stagii de pregătire practică cu materiale suport, inclusiv resurse TIC.
* Facilitarea integrării studenţilor pe piaţa muncii prin diversificarea organizării stagiilor de practică.
* Creşterea capacităţii de adaptare la piaţa muncii, ca şi de inserţie în noul post ocupat, prin acordarea de servicii de orientare şi consiliere studenţilor.

(3) Conform legii, persoana desemnată de partenerul de practică, pentru asigurarea respectării condiţiilor de pregătire şi dobândire de către practicant a competenţelor profesionale planificate pentru perioada stagiului de practică se numeşte ***tutore***.

**Art. 3: Obligaţiile părţilor**

(1) Partenerul de practică se obligă:

a). să asigure locuri de practică pentru un nr. de……….. studenţi ai Academiei de Studii Economice din Bucureşti, Facultatea de Cibernetică, Statistică şi Informatică Economică;

b). să asigure condiţiile logistice, tehnologice şi materiale necesare pentru desfăşurarea stagiilor de pregătire practică în cadrul societăţii;

c). să desemneze personalul cu rol de tutori pentru stagiile de practică (specialişti cu studii superioare), care să coordoneze şi să participe la evaluarea desfăşurării stagiului de practică, în concordanţă cu portofoliul de practică al studentului;

d). să stabilească locaţia şi programul orar aferent stagiului de practică pentru fiecare student practicant acceptat;

e). să desfăşoare programul de activitate astfel încât să permită realizarea stagiului de practică în condiţii normale, fără a se depăşi durata normală a programului de lucru şi, în toate cazurile, fără a depăşi ora 20:00;

f). să ţină evidenţa documentelor de practică şi să monitorizeze aplicarea acestora în timpul desfăşurării stagiului de practică împreună cu organizatorul de practică;

g). să înregistreze prezenţa la activitate a studenţilor şi să semnaleze eventualele abateri organizatorului de practică;

h). să instruiască studenţii cu privire la normele de protecţie a muncii şi de apărare împotriva incendiilor, specifice activităţilor pe care le va desfăşura;

i). să ia măsuri ca tutorele desemnat să ofere pentru fiecare practicant la încheierea stagiului de practică o evaluare constructivă şi să furnizeze organizatorului de practică documentele de evaluare, întocmite potrivit procedurii de evaluare stabilite în ghidul de practică.

(2) Organizatorul de practică se obligă:

a). să dezvolte un sistem de coordonare a practicii la nivelul facultăţii în vederea eficientizării participării studenţilor la stagiile de practică, prin care: să prevadă programul, conţinutul şi procedura de evaluare a stagiului de practică în portofoliul de practică; să desemneze persoanele/cadrele didactice cu rol de supervizor şi să pună la dispoziţia practicanţilor ghidul de practică, criteriile de evaluare a practicii, materialele suport şi materialele consumabile pentru practică;

b). să coopereze cu partenerul de practicăîn vederea organizării practicii studenţilor, prin transmiterea listei cu numele studenţilor care urmează să efectueze practica la partener şi domeniile de competenţă ale studenţilor, înainte de începerea stagiului de practică;

c). să implementeze un sistem de consiliere şi de asistare a studenţilor în pregătirea pentru practică, care să urmărească eficientizarea participării acestora la stagiile de practică;

d). să dezvolte o platformă colaborativă de tip digital pentru stagii de pregătire practică, destinată studenţilor, profesorilor coordonatori, tutorilor şi agenţilor economici;

e). să monitorizeze şi să organizeze evaluarea prin colocviu a stagiilor de practică.

**Art. 4 Durata contractului**

(1) Prezentul contract intră în vigoare la data semnării lui şi este valabil pe parcursul anului universitar 2014 – 2015. Părţile pot conveni prelungirea prezentului contract printr-un act adiţional.

(2) Organizatorul de practică va realiza planul de desfăşurare al practicii împreună cu partenerul de practică în baza **„CONVENŢIEI CADRU PRIVIND EFECTUAREA STAGIULUI DE PRACTICĂ ÎN CADRUL PROGRAMELOR DE STUDII UNIVERSITARE DE LICENŢĂ SAU MASTERAT”** în conformitate cu prevederile ghidului de practică şi a programei de practică elaborate în acord cu cerinţele metodologiei din cadrul Academiei de Studii Economice din Bucureşti.

(3) Durata stagiului de practică: conform curriculei universitare.

(4) Pentru studenţii de la programul de licenţă stagiul de practică va avea o durată de trei săptămâni (90 de ore), iar pentru studenţii de la programul de master stagiul de practică va avea o durată de 14 săptămâni (280 de ore).

(5) Evaluarea finală a activităţilor desfăşurate în cadrul practicii se va realiza la sfârşitul perioadei de practică de către organizatorul de practică.

**Art. 5 Desfăşurarea stagiului de practică**

Partenerul de practică stabileşte coordonatele organizatorice în desfăşurarea stagiului de practică constând în:

a) stabilirea locaţiei şi a orarului stagiului de practică pentru fiecare practicant din lista studenţilor comunicată de organizatorul de practică.

b) stabilirea, pe baza prevederilor legale în vigoare, a îndatoririlor şi responsabilităţilor practicanţilor;  
c) monitorizarea prezenţei la activităţi a studenţilor stagiari şi comunicarea eventualelor abateri organizatorului de practică;

d) instruirea practicanţilor cu privire la normele de securitate şi sănătate în muncă, P.S.I., reglementările legale ce vizează securitatea informaţiilor clasificate şi consecinţele nerespectării lor, specifice activităţii desfăşurate;

e) instruirea practicanţilor cu privire la normele şi regulamentele de ordine interioară care trebuie respectate în timpul stagiului de practică.

**Art. 6 Evaluarea stagiului de practică**

(1) Partenerul de practică evaluează activitatea desfășurată de studentul practicant pe parcursul stagiului de practică, prin utilizarea procedurii de evaluare elaborate de organizatorul de practică, cu respectarea conținutului portofoliului de practică.

(2) La finalul stagiului de practică, partenerul de practică transmite organizatorului de practică calificative pentru aprecierea activităților desfășurate de practicant şi care vor fi luate în consideraţie de comisie la stabilirea notei finale.

**Art. 7 Termene şi condiții finale**

(1) Prezentul acord pentru practica studenţilor poate fi modificat sau completat, prin act adiţional, cu acordul ambelor părţi semnatare. Clauzele modificate/inserate se supun prevederilor legale în vigoare şi se circumscriu necesităţii desfăşurării în bune condiţii a stagiului de practică.

(2) Oricare dintre părţi poate oricând denunţa unilateral prezentul acord pentru practica studenţilor, comunicând acest fapt celeilalte părţi, cu respectarea unui termen de preaviz de 30 de zile calendaristice.

(3) Eventualele probleme ocazionate de realizarea obiectului prezentului acord pentru practica studenţilor vor fi soluţionate pe cale amiabilă între părţile implicate. În cazul în care partenerul de practică este nemulţumit de activitatea unui practicant poate cere retragerea acestuia înaintea încheierii stagiului de practică convenit iniţial. Partenerul de practică va anunţa în prealabil organizatorul de practică, printr-o scrisoare în care vor fi specificate motivele întreruperii stagiului de practică, precum şi acţiunile întreprinse pentru rezolvarea pe cale amiabilă.

(4) În cazul în care derularea stagiului de practică nu este conformă cu angajamentele luate de către partenerul de practică în cadrul prezentului acord pentru practica studenţilor, organizatorul de practică poate decide întreruperea stagiului de practică, după informarea prealabilă a partenerului de practică şi după primirea confirmării de primire a acestei informaţii.

(5) Atât pe durata, cât şi după denunţarea sau încetarea în orice mod a prezentului acord pentru practica studenţilor, organizatorul de practică se obligă să nu dezvăluie terţilor, respectiv să nu folosească în interes propriu informaţiile confidenţiale despre care a luat cunoştinţă în orice fel ca urmare a colaborării cu partenerul de practică. Prin expresia „informaţii confidenţiale” se înţelege orice informaţii, fapte, date (indiferent de suportul de stocare/redare) referitoare la activitatea desfăşurată la partenerul de practică, precum şi cele referitoare la datele/relaţiile personale ale beneficiarilor serviciilor asigurate de partenerul de practică.

(6) Organizatorul de practică se obligă să aducă la cunoştinţa prepuşilor săi şi a practicanţilor necesitatea respectării obligaţiei de confidenţialitate prevăzute la alin. (5), luând toate măsurile legale necesare.

(7) Pentru informarea corespunzătoare a studenţilor cu privire la oportunităţile de carieră comunicate de partenerul de practică, organizatorul de practică va face publice pe canalele informaţionale disponibile solicitările transmise în acest sens de partenerul de practică.

(8)Tutoriicare asigură coordonarea, participarea la instruirea şi la evaluarea desfăşurării practicii studenţilor vor fi comunicaţi organizatorului de practică după încheierea acordului pentru practica studenţilor.

(9) Prezentul contract va fi guvernat şi interpretat în conformitate cu legea română, dispozițiile sale completându-se cu cele ale Legii 258/2007 privind practica elevilor şi a studenților şi a Ordinului nr. 3955/2008 privind aprobarea Cadrului general de organizare a stagiilor de practică în cadrul programelor de studii universitare de licenţă şi de masterat şi a Convenţiei-cadru privind efectuarea stagiului de practică în cadrul programelor de studii universitare de licenţă sau masterat.

Prezentul acord pentru practica studenților s-a încheiat la data de …………………….., în două exemplare originale, câte unul pentru fiecare parte semnatară.

|  |  |
| --- | --- |
| **Academia de Studii Economice**  **din Bucureşti** | **S.C. .......................................** |
| **RECTOR,**  Prof. univ. dr. Pavel NĂSTASE | **DIRECTOR,** |
| DIRECTOR ECONOMIC.,  Ec. drd. Loredana Gabriela DINULESCU |  |
| DIRECTOR DIRECŢIA RELAŢII  CU MEDIUL ECONOMICO – SOCIAL,  Conf. univ. dr. Ionuț ANICA POPA |  |
| ȘEF SERVICIUL JURIDIC ȘI  CONTENCIOS ADMINISTRATIV,  C.J. Mădălina NEACȘU PARASCHIV  RESPONSABIL ACORD  Conf. univ. dr. Catalin BOJA  Manager proiect POSDRU/161/2.1/G/138408 |  |